იოჰან გეორგ I (ანჰალტ-დესაუს მთავარი)

იოჰან გეორგ I ფონ ანჰალტ-დესაუ ()  — ანჰალტ-დესაუს მთავარი ასკანიების დინასტიიდან.

ბიოგრაფია
იოჰან გეორგი იყო მთავარ იოახიმ ერნსტ ფონ ანჰალტისა და მისი პირველი ცოლის, აგნესა ბარბის შვილი.

1588 წლის 22 თებერვალს მთავარი იოჰან გეორგი დაქორწინდა დოროთეა მანსფელდზე, რომელიც გარდაიცვალა ქორწინებიდან ხუთი წლის თავზე. 1595 წლის 31 აგვისტოს მთავარი იოჰან გეორგი მეორე ჯერზე დაქორწინდა დოროთეა პფალც-ზიმერნზე. ამ ქორწინების შედეგად დაიბადნენ იოჰან კაზიმირ ანჰალტ-დესაუ და კუნიგუნდა იულიანა ანჰალტ-დესაუ.

1606 წლამდე იოჰან გეორგ I სამთავროს მართავდა თავისი უმცროსი ძმების სახელით. იმავე წელს მიღებული მიწის გაყოფის ხელშეკრულების თანახმად, მან მიიღო მიწის ნაწილი და სასენიორო დესაუდან. მთავარმა განაგრძო რეფორმის გატარება სახელით _ „შენარჩუნებული ტრადიციებისა და ცერემონიების უარყოფა“.

მთავარი განათლებულ ადამიანად ითვლებოდა, დაუფლებული იყო მეცნიერების სხვადასხვა სფეროს, განსაკუთრებით ასტროლოგიასა და ალქიმიას. მისი ბიბლიოთეკა 3 ათასზე მეტ წიგნს ითვლიდა.

ოჯახი
ორი ქორწინებიდან იოჰან გეორგს ათი ქალიშვილი და ექვსი ვაჟი ჰყავდა.

დოროთეა მანსფელდ-არშტაინთან ქორწინებიდან მას შეეძინა:
 სოფია ელიზაბეთი (1589—1622), მითხოვდა გეორგ რუდოლფ ლიგნიცკის
 აგნესა მაგდალენა (1590—1626), მითხოვდა ოტო ჰესენ-კაზელს, მორიც ფონ ჰესენ-კაზელის ვაჟს
 ანა მარია (1591—1637)
 იოახიმ ერნსტი (1592—1615)
 კრისტიანი (1594)

დოროთეა პფალც-ზიმერთან ქორწინებიდან ჰყავდა:
 იოჰან კაზიმირი (1596—1660)
 ანა ელიზაბეთი (1598—1660), მითხოვდა გრაფ ვილჰელმ ჰენრიხ ბენტჰაიმ-შტაინფურტს
 ფრიდრიხ მორიცი (1600—1610)
 ელეონორა დოროთეა (1602—1664), მითხოვდა ჰერცოგ ვილჰელმ ფონ საქსენ-ვაიმარს
 სიბილა კრისტიანა (1603—1686), მითხოვდა გრაფ ფილიპ მორიც ჰანაუ-მიუნცენბერგს (1605—1627), შემდეგ გრაფ ფრიდრიხ კაზიმირ ჰანაუ-ლიხტენბერგს (1623—1685)
 ჰაინრიხ ვოლდემარი (1604—1606)
 გეორგ არიბერტი (1606—1643)
 კუნიგუნდა იულიანა (1607/08-1683), მითხოვდა ლანდგრაფ გერმან IV ჰესენ-როტბურგს (1607—1658), მორიც ფონ ჰესენ-კაზელის შვილს
 სუზანა მარგარიტა (1610—1663). მითხოვდა გრაფ იოჰან ფილიპ ჰანაუ-ლიხტენბერგს (1626—1669)
 იოჰან დოროთეა (1612—1695), მითხოვდა გრაფ ბენტჰაიმ-ტეკლენბურგს
 ევა კატარინა (1613—1679)

გამოყენებული ლიტერატურა
 Johann C. Beckmann: Historie des Fürstenthums Anhalt. Anhaltische Landesbücherei, Dessau 1995 (Nachdruck der Ausgabe Zerbst 1710)

კატეგორია:ასკანიები
კატეგორია:ანჰალტ-კეთენის მმართველები
კატეგორია:ანჰალტ-ცერბსტის მმართველები
კატეგორია:ანჰალტ-პლოცკაუს მმართველები
კატეგორია:დაბადებული 1567
კატეგორია:გარდაცვლილი 1618